Slovenska kronika, 20.9.2011


Naslov: Dileme Posavcev o Nacionalnem energetskem programu
Napoved za voditelja:

Javni obravnava novega nacionalnega energetskega programa (NEP) je podaljšana do 15. oktobra. Kot je znano, ta dokument zasleduje štiri splošne cilje: zanesljivost oskrbe z energijo, njeno konkurenčnost, okoljsko trajnost ter socialno kohezivnost. Ta program, ki ima pet scenarij, vsi pa predvidevajo nadaljevanje oskrbe z jedrsko energijo, ima podporo tudi v Posavju, čeprav imajo Posavci, kjer se proizvede skoraj polovica elektrike, o njem tudi precej pomislekov.

T- Iz Posavja GORAN ROVAN /
X- Snemalec in montažer Tomi Naglič /
Posavci Nacionalnemu energetskemu programu očitajo preobsežnost, pa tudi premalo ambicioznosti, saj zasleduje zgolj samooskrbo z energijo.
T- STANE ROŽMAN /

X- predsednik uprave NE Krško /

"To je za moje pojmovanje relativno skromen cilj. Lepo je, če smo oskrbljeni z električno energiji, vendar ta proizvod je danes tržno blago, ki je za Slovenijo lahko tudi priložnost. Z strateško pozicijo Slovenije, ki jo ima, bi bili lahko resnično proizvod, s katerim bi Slovenija dobro zaslužila." 
V Posavju se bojijo, da bo ta program težko izpeljati, ker je nastal v ministrstvu za gospodarstvo in je premalo usklajen z drugimi, predvsem z ministrstvom za okolje.
T- DARKO GORIŠEK /

X- direktor Območne zbornice GZS za Posavje /

"Iz razprave je bilo tudi razbrati, da je zelo, zelo pomembno, kakšne vire energije bomo imeli v prihodnje, oz. po kakšni ceni se bojo prodajali. Namreč v kolikor ne bo slovenska energetika konkurenčna na globalnem trgu nam grozi zaprtje kar nekaj velikih tovarn."
Na to opozarjajo tudi v krški papirnici.
T- MILOŠ HABRNAL /

X- direktor Vipap Krško /

"V primerjavi z našo konkurencijo, katera je npr. v Nemčiji, Franciji in na Češkem, so cene energije v Sloveniji približno za 20% višje kot pri naših konkurentih in to seveda je, povzroča naše težave na tujih trgih. Zaradi tega da je papir 80% izvoznik v tuje države." 

V Posavju je že zdaj energetika tista panoga, ki ustvari več kot polovico prihodkov in kar 40% dobička, zaposluje pa 15% prebivalcev. Zato ni čudno, da v energetiki vidijo priložnost za svoj nadaljnji razvoj in preživetje, tako z dokončanje verige HE na Savi kot postavitvijo drugega bloka nuklearke.

